《上李侯》
宋代·汪炎昶

贡以土作，法奠于禹。
篚纩与丝，青兗暨豫。
制有常经，无斯焉取。
世降士蹙，德不远柔。
或九洲赋，萃于一州。
贸无为有，薄人于尤。
维皇启运，蠲我疾苦。
视青兗豫，不物而估。
上便下安，踵以为故。
虺蜮肆欺，矇人瞭已。
几创茧丝，涂我赤子。
我侯日嘻，害无我始。
蕴降挥汗，平动少闱。
万钧回斡，民以恬熙。
匪人实难，孰心疲赢。
维此陋邦，桑稀田瘠。
苟重以此，其何能息。
自今寸缕，皆服侯德。
弭蝗固德，今兹之康。
此而非侯，篚贡是常。
吏因以蝗，劂祸弥长。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。